**PRECIZĂRI IMPORTANTE PENTRU VERSIUNEA EDUSAL 2.37.2**

Unitățile care au transmis la server modulul OUG 48 pe versiunea 2.37.1 vor **retransmite** modulul după instalarea noii versiuni (2.37.2), deoarece în urma instalării noii versiuni au fost actualizați automat indicii de inflație pentru luna septembrie 2022 iar sumele au fost modificate.

**Pe versiunea 2.37.2 corecțiile pentru recalcularea sumelor la PO sunt strict pentru sporul de simultan și învățământ special**, prin urmare, istoricul de venituri se adaugă din nou cu butonul *Adaugă istoric*, doar pentru perioada în care angajatul a avut una din majorări pentru simultan/special (dacă nu au beneficiat de simultan/special, **NU** se intervine pe acei angajați pentru a nu denatura rezultatele finale).

Se vor aduce informațiile de la sever prin apăsarea butonului *Adaugă istoric* și selectarea perioadei de recalcul **și pentru**:

* pozițiile de pe categoria de personal didactic-auxiliar care aveau sume incorecte în versiunile anterioare
* angajații didactic auxiliar cu încadrări la cumul și CFP/inv. Special

**Referitor la HJ-uri:**

**Toate unitățile de învățământ care au de pus în aplicare sentințe judecătorești definitive vor parcurge pașii enumerați mai jos,** începând cu prima lună referită de HJ:

 - Se apasă butonul *Adaugă detalii HJ*

 - Se completează Nr și data sentință civilă, Nr. dosar

 - Se completează perioada pentru care se acorda drepturile bifate, prin sentință judecătorească

 - Se bifează dreptul salarial acordat prin HJ

În urma acestei operații pentru perioada specificată și dreptul salariat bifat, NU se calculează diferențe (dacă au fost calculate, acestea se vor transforma automat în valoarea ZERO sau se vor bloca tranșele de vechime în învățământ).

Aceste drepturi se vor acorda prin aplicarea dispozitivului instanței.

Dacă s-au adăugat informații despre HJ pentru o perioadă/drept salarial eronată/eronat, atunci, pentru ștergerea informației referitoare la HJ, este necesară preluarea istoricului salariatului pentru perioada menționată din nou, de la server, prin procedura cunoscută: Adaugă Istoric și selectare perioadă.

Reamintim:

Având în vedere că, ordonatorul principal de credite va face finanțarea având ca bază datele din fișierul transmis la server (5% pentru anul 2022), înainte de transmitere, vă rugăm să verificați și să vă asigurați că sumele sunt corecte.

Nu sunt acceptate sumele totale negative (cu minus). Verificați dacă persoanele respective sunt beneficiare ale OUG 48: directorii/contabilii șefi/secretarii șefi ajunși la salariul maxim prevăzut în Legea 153/2017 (sporurile sunt calculate deja la salariul din 2022) și aplicați recomandarea de mai sus.

Verificați cadrele didactice cu spor de dirigenție și încadrare sub jumătate de normă (trebuie să existe bifă pe  Normă întreagă), dacă nu, trimiteți un stat rectificativ după care preluați în modulul OUG 48 istoricul din lunile respective (astfel se elimină sumele negative);

Pentru a nu încărca baza de date vă recomandăm să ștergeți din modul persoanele care nu au sume calculate (total drepturi = 0).

Verificați cu atenție beneficiarii OUG 48 pentru că, după data de 28 octombrie, **nu veți mai putea adăuga, în modul, persoane noi. Termenul de transmitere este 28 oct 2022, ora 23:59!**

Pentru salarizarea lunii octombrie trebuie **să adaugați în statul de personal** beneficiarii OUG 48 care nu se regăsesc în stat la acest moment, cu aceleași setări ca la HJ.

**Actualizați tipul unității și numărul de elevi conform SC0** (pentru unitățile care nu au actualizat datele în luna septembrie). Dacă se modifică tipul unității trebuie, obligatoriu, să **reselectați funcțiile de conducere.**